blomsterdekoratør
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Frisør, blomster, interiør og eksponeringsdesign
Blomsterdekoratør er en yrkesutøver som særlig arbeider med å sette sammen levende planter til blomsterarbeider til ulike anledninger.
Arbeidsoppgaver Blomsterdekoratøren lager buketter, dekorasjoner, arrangementer, kranser, brudebinderi, sorgbinderi, bord- og romdekorering.Faget krever fagkunnskap både i håndverket, plantekjennskap og kundeveiledning. Arbeidssted Vanligvis jobber blomsterdekoratører i blomsterbutikk eller i en lignende bedrift som produserer blomsterarbeider. Utdanning Opplæringen i faget skjer vanligvis ved at man går to år på videregående skole og to år som lærling i en bedrift.  Første året: vg1 Frisør, blomster, interiør og eksponeringsdesign. Andre året: vg2 Blomsterdekoratør. Deretter jobber man to år som lærling i bedrift, for eksempel i en blomsterbutikk, men det er også muligheter for tilpassede opplæringsløp.  Læretida avsluttes med en fagprøve.Hvis man har fem års allsidig praksis og en teoriprøve i faget er det også mulig å gå opp til fagprøven som praksiskandidat.Med tilleggsutdanning er det også mulig å ta mesterbrev i faget. Les mer i Store norske leksikon fagopplæring videregående opplæring i Norge Eksterne lenker Utdanning.no: Blomsterdekoratør